Атлетика на Летњим олимпијским играма 1896 — 800 метара за мушкарце
Такмичење у дисциплини 800 метара за мушкарце, на Олимпијским играма 1896. одржано је 6. и 9. априла. За такмичење на стадиону Панатинаико се пријавило 9 такмичара из 6 земаља. Првог дана су одржане квалификационе трке. Такмичари су били подељени у две групе: прва са 4 а друга са 5 такмичара. Прва двојица из ових група су се такмичила у финалу 9. априла.